Драги петаци,

Надам се да сте одгледали час биологије на РТС 3 на ком је наставник јако лепо објаснио наслеђивање, размножавање и варијабилност. То је нова област коју ћемо и ми сад почети да обрађујемо и учимо овако на даљину. Прво што ћу вам задати је да препишете у своје свеске најважније појмове и дефиниције за лекцију Наслеђивање и размножавање.

**Размножавање и наслеђивање**

**Наслеђивање** – пренос наследних особина са родитеља на потомство.

Наследни материјал (у једру) носи информацију о наследним особинама.

Наследне особине – особине које су у потпуности резултат наследних чинилаца (гена) и на њих ни мало не утиче средина. (висина тела, боја очију, температура тела…)

Стечене особине – на њих мање утичу наследни чиниоци , у већој мери су резултат деловања средине. (брзина трчања, знање језика, лепо певање, успех у школи…)

**Размножавање** – појава при којој жива бића стварају нове јединке сличне себи - потомке

РАЗМНОЖАВАЊЕ

ПОЛНО РАЗМНОЖАВАЊЕ БЕСПОЛНО РАЗМНОЖАВАЊЕ

комбиновање наследног материјала родитеља нема комбиновања наследног материјала

потомци се разликују од родитеља потомци су скоро идентични родитељу

потомци настају спајањем полних ћелија потомци настају одвајањем дела тела родитеља

Значај полног размножавања

Ако су променљиви услови средине онда се стварањем разноврсних потомака повећава шанса да ће бар нека комбинација родитељских особина омогућити успешно преживљавање и размножавање потомака.

Да бисте лакше разумели градиво прочитајте ову лекцију у дигиталном уџбенику

<https://www.eucionica.rs/lesson/view/4785465916391424/next/~courses~5638198269050880>

Домаћи задатак:

Изаберите једног омиљеног лика из цртаних филмова и наведите његове стечене и наследне особине. Домаћи задатак можете урадити у свесци и сликати (у том случају нацртајте цртаног јунака), или написати у Word документу са пратећом сликом цртаног јунака. Слику или документ пошаљите на мој мејл: [BiologijaKPII@gmail.com](mailto:BiologijaKPII@gmail.com) до среде, 25. марта, до 17 часова.